text: Borgergruppe siger ja tak til kæmpevindmøller
  16 februar 2017 kl. 15.04
  Møller kan blive en økonomisk indsprøjtning for vores område, mener de. Andre borgere er imod planerne om kæmpevindmøller.
  
  En ny borgergruppe i Rejsby-Haved-området mellem Tønder og Ribe støtter, at Danmarks største landbaserede vindmøllepark er på vej til deres område.
  Gruppen er stiftet til fremme af udviklingen i Rejsby, Vodder og Brøns sogne, og medlemmerne hæfter sig ved, at den nye møllepark med 48 kæmpevindmøller vil generere så meget strøm, at energiselskabet Vattenfall hvert år i en årrække vil føre 1.5 mio. kr. tilbage til området.
   - Vi ser på de økonomiske muligheder, som dette vil give for vores lokale område, siger formand for foreningen til fremme af udvikling i Rejsby, Vodder og Brøns, Svend Ole Gammelgard, til TV SYD.
  Planen er:
  Energiselskabet Vattenfall og SE Renewabels vil rejse 48 vindmøller på hver 148 meters højde ( ca. tre gange  højere end Ribe Domkirke).
  Selskaberne har købt 41 ejendomme i området.
  Møllerne skal begynde at levere strøm i sommeren 2021.
  En anden borgergruppe i området, som hedder De Bekymrede Borgere, er imod planerne. Så store vindmøller hører ikke til på land, men på havet, siger gruppen.  
  - Vi er bl.a. bekymrede for sundhedsskadelige effekter af lavfrekvent støj, siger Lene Nielsen fra gruppen til TV SYD.
  Omvendt siger Svend Ole Gammelgaard:
  - Vi være med. Dette lugter af noget, som vil være interessant de næste tyve år, siger han. Hør et klip med ham her:
  
  